stanford-oval/wikipedia huggingface dataset:
กีฬาโปโลน้ำในโอลิมปิกฤดูร้อน 2024 – รอบคัดเลือกหญิง

| กีฬาโปโลน้ำ ใน โอลิมปิกฤดูร้อน 2024 |
| --- | --- | --- |

รอบคัดเลือก
|  | ชาย | หญิง |
การแข่งขัน
|  | ชาย | หญิง |
ผู้เล่น
|  | ชาย | หญิง |
ด ค ก
การแข่งรอบคัดเลือกหญิงสำหรับกีฬาโปโลน้ำในโอลิมปิกฤดูร้อน 2024 จะเกิดขึ้นระหว่างเดือนกรกฎาคม คศ. 2023 ถึงกุมภาพันธ์ ค.ศ. 2024 เพื่อคัดเลือกทีมโปโลน้ำ 10 ทีมสำหรับการแข่งขันรอบสุดท้าย ประเทศฝรั่งเศสในฐานะประเทศเจ้าภาพ จะได้รับโควต้าโดยตรงสำหรับทีมหญิง
โควต้าส่วนที่เหลือทั้งหมดจะมอบให้กับคณะกรรมการโอลิมปิกแห่งชาติที่ผ่านเส้นทางการคัดเลือกแบบไตรภาคี ช่องทางแรก การแข่งขันกีฬาทางน้ำชิงแชมป์โลก 2023 ซึ่งมีกำหนดจัดขึ้นในวันที่ 16 ถึง 29 กรกฎาคมที่ฟุกุโอกะ, ประเทศญี่ปุ่น ผู้ชนะและรองชนะเลิศของการแข่งขันโปโลน้ำหญิงจะได้รับโควต้าสำหรับปารีส 2024 โควตาอีก 5 ตำแหน่งจะมอบให้กับคณะกรรมการโอลิมปิกแห่งชาติที่มีอันดับสูงสุดในแต่ละการแข่งขันระดับทวีป (แอฟริกา อเมริกา เอเชีย ยุโรป และโอเชียเนีย) ที่ได้รับการอนุมัติโดยกีฬาทางน้ำโลก หากการแข่งขันรอบคัดเลือกระดับทวีปใด ๆ ไม่เกิดขึ้นภายในช่วงรอบคัดเลือก โควต้าที่ว่างจะมอบให้กับคณะกรรมการโอลิมปิกแห่งชาติที่มีอันดับสูงสุดจากทวีปที่เกี่ยวข้องในการแข่งขันชิงแชมป์โลกครั้งถัดไป
โควตากลุ่มสุดท้ายจะมอบให้กับคณะกรรมการโอลิมปิกแห่งชาติที่มีอันดับสูงสุดสองรายที่เข้าร่วมการแข่งขันกีฬาทางน้ำชิงแชมป์โลก 2024 ในโดฮา, ประเทศกาตาร์ เพื่อเติมเต็มโควต้าทั้ง 10 ทีมสำหรับการแข่งขัน
สรุปผลการคัดเลือก

| การคัดเลือก | วันที่ | เจ้าภาพ | โควต้า | ผ่านการคัดเลือก |
| --- | --- | --- | --- | --- |
| ประเทศเจ้าภาพ | 13 กันยายน 2017 |  ลิมา | 1 |  ฝรั่งเศส |
| กีฬาทางน้ำชิงแชมป์โลก 2023 | 16–28 กรกฎาคม 2023 |  ฟุกุโอกะ | 2 |  เนเธอร์แลนด์ |
| กีฬาทางน้ำชิงแชมป์โลก 2023 | 16–28 กรกฎาคม 2023 |  ฟุกุโอกะ | 2 |  สเปน |
| รอบคัดเลือกโซนโอเชียเนีย 2023 | 11–12 สิงหาคม 2023 |  Auckland | 1 |  ออสเตรเลีย |
| เอเชียนเกมส์ 2022 | 25 กันยายน – 1 ตุลาคม 2023 |  หางโจว | 1 |  จีน |
| แพนอเมริกันเกมส์ 2023 | 30 ตุลาคม – 4 พฤศจิกายน 2023 |  ซันติอาโก | 1 |  สหรัฐ |
| ชิงแชมป์ยุโรป 2024 | 5–13 มกราคม 2024 |  ไอนด์โฮเวน | 1 |  กรีซ |
| กีฬาทางน้ำชิงแชมป์โลก 2024 | 4–16 กุมภาพันธ์ 2024 |  โดฮา | 2 |  ฮังการี |
| กีฬาทางน้ำชิงแชมป์โลก 2024 | 4–16 กุมภาพันธ์ 2024 |  โดฮา | 2 |  อิตาลี |
| กีฬาทางน้ำชิงแชมป์โลก 2024 – แอฟริกา | 4–16 กุมภาพันธ์ 2024 |  โดฮา | 1 |  แอฟริกาใต้ |
| กีฬาทางน้ำชิงแชมป์โลก 2024 – ไวล์ดการ์ด | 4–16 กุมภาพันธ์ 2024 |  โดฮา | 1 |  แคนาดา |
| ทั้งหมด | ทั้งหมด | ทั้งหมด | 10 |  |
↑  แอฟริกาใต้ถอนตัวจากการแข่งขันหลังกีฬาทางน้ำชิงแชมป์โลก 2024 แคนาดาในฐานะทีมที่ไม่ผ่านกาาคัดเลือกที่ดีที่สุดได้เข้ามาแทนที่
การแข่งขันระดับทวีป > โอเชียเนีย

ซีรีส์รอบคัดเลือกโอเชียเนียปี ค.ศ. 2023 จัดแข่งขันระหว่างวันที่ 11 ถึง 12 สิงหาคม ค.ศ. 2023 ที่โอกแลนด์ ประเทศนิวซีแลนด์
| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| นิวซีแลนด์  | 8–32 |  ออสเตรเลีย | 3–17 | 5–15 |
แหล่งข้อมูลอื่น

| ด ค กกีฬาโปโลน้ำในโอลิมปิกฤดูร้อน 2024 – รอบคัดเลือกหญิง |
| --- | --- |
ประเทศเจ้าภาพ:  การคัดเลือกเจ้าภาพโอลิมปิกฤดูร้อน 2024 
ชิงแชมป์โลก:  2023  2024 
เอเชีย:  เอเชียนเกมส์ 2022 
ยุโรป:  ชิงแชมป์ยุโรป 2023 
อเมริกา:  แพนอเมริกันเกมส์ 2023 
แอฟริกา:  2024 
โอเชียเนีย:  2024 
| ด ค กรอบคัดเลือกกีฬาโอลิมปิกฤดูร้อน 2024 |
| --- | --- |
 ยิงธนู  ระบำใต้น้ำ  กรีฑา  แบดมินตัน  เบรกกิ้ง  บาสเกตบอล ชาย  หญิง  3x3 ชาย  3x3 หญิง  มวยสากล  เรือแคนู  จักรยาน  กระโดดน้ำ  ขี่ม้า  ฟันดาบ  ฮอกกี้ ชาย  หญิง  ฟุตบอล ชาย  หญิง  กอล์ฟ  ยิมนาสติก  แฮนด์บอล ชาย  หญิง  ยูโด  ปัญจกีฬาสมัยใหม่  เรือพาย  รักบี้ 7 คน ชาย  หญิง  เรือใบ  ยืงปืน  สเกตบอร์ด  ปีนหน้าผา  โต้คลื่น  ว่ายน้ำ  เทเบิลเทนนิส  เทควันโด  เทนนิส  ไตรกีฬา  วอลเลย์บอล ชาย  หญิง  ชายหาดชาย  ชายหาดหญิง  โปโลน้ำ ชาย  หญิง  ยกน้ำหนัก  มวยปล้ำ 
| ด ค กกีฬาในโอลิมปิกฤดูร้อน 2024 (ปารีส) |
| --- | --- |
 กระโดดน้ำ  กรีฑา  กอล์ฟ  ขี่ม้า  เบรกกิ้ง  จักรยาน  ไตรกีฬา  โต้คลื่น  เทควันโด  เทนนิส  เทเบิลเทนนิส  บาสเกตบอล  แบดมินตัน  ปัญจกีฬาสมัยใหม่  ปีนหน้าผา  โปโลน้ำ  ฟันดาบ  ฟุตบอล ชาย  หญิง  มวยปล้ำ  มวยสากล  ยกน้ำหนัก  ยิงธนู  ยิงปืน  ยิมนาสติก  ยูโด  ระบำใต้น้ำ  รักบี้ 7 คน  เรือแคนู  เรือใบ  เรือพาย  วอลเลย์บอล ชาย  หญิง  ว่ายน้ำ  สเกตบอร์ด  แฮนด์บอล  ฮอกกี้ ชาย  หญิง
ความจริง (เพลงรูม 39)

| "ความจริง" |
| --- | --- |

เพลงโดยรูม 39
วางจำหน่าย: 24 กันยายน พ.ศ. 2558
แนวเพลง: อะคูสติกส์ ป๊อบ ,Soul Pop
ความยาว: 5:01
ค่ายเพลง: เลิฟอีส
ผู้ประพันธ์เพลง: โอฬาร ชูใจ (แว่นใหญ่)
โปรดิวเซอร์: สุธี  แสงเสรีชน

มิวสิกวิดีโอ
"ความจริง" ที่ยูทูบ
 
"ความจริง" เป็นซิงเกิลของวงรูม 39ในปี พ.ศ. 2558 จากค่ายเลิฟอีส ประพันธ์เนื้อร้อง-แต่งทำนองโดย โอฬาร ชูใจ (แว่นใหญ่) และเรียบเรียงโดย กฤช วิรยศิริ ,Room39 ออกจำหน่ายในวันที่ 24 กันยายน พ.ศ. 2558
เนื้อหาเพลงนี้พูดถึงความรู้สึกของคนที่กำ­ลังเผลอใจรู้สึกดีกับคนที่เคยทอดทิ้งตัวเอ­งไป และต้องพยายามต่อสู้กับความรู้สึกของตัวเอ­ง และบอกเตือนตัวเองว่าเราเคยผิดหวังกับคนนี­้มาแล้ว
การตอบรับ

เพลง ความจริง ได้อันดับ 2 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 6 กุมภาพันธ์ พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2559) | อันดับสูงสุด |
| --- | --- |
อีเอฟเอ็ม ชาร์ต 94 ท็อป แอรเพลย์: 2
ซารอน บูท

ซารอน บูท เกิดเมื่อวันที่ 26 มิถุนายน ค.ศ. 1956 เป็นนักกีฬาว่ายน้ำชาวออสเตรเลีย เคยเข้าร่วมการแข่งขันกีฬาว่ายน้ำในโอลิมปิกฤดูร้อน 1972
ความอ่อนแอ

| "ความอ่อนแอ (FEELING)"> เพลงโดยโลโมโซนิก.จากอัลบั้มแอนไท-กราวิตี |
| --- | --- |
วางจำหน่าย: 28 มีนาคม พ.ศ. 2560
แนวเพลง: บัลลาด ,ออลเทอร์นาทิฟร็อก
ความยาว: 5:50
ค่ายเพลง: สนามหลวงมิวสิก (จีเอ็มเอ็ม แกรมมี่)
ผู้ประพันธ์เพลง: โลโมโซนิก
 
มิวสิกวิดีโอ
"ความอ่อนแอ (FEELING)" ที่ยูทูบ
 
"ความอ่อนแอ (FEELING)" เป็นซิงเกิลของวงโลโมโซนิก ในปี พ.ศ. 2560 จากอัลบั้มปี พ.ศ. 2560 แอนติ-กราวิตี (ANTI-GRAVITY) ประพันธ์เนื้อร้อง ,แต่งทำนอง-เรียบเรียงโดย โลโมโซนิก ออกจำหน่ายในวันที่ 2 มีนาคม พ.ศ. 2559 และมิวสิกวิดีโอเผยแพร่ในวันที่ 28 มีนาคม พ.ศ. 2560
ในเนื้อเพลง ความอ่อนแอ (Feeling) ชื่อภาษาอังกฤษ (Feeling) ซึ่งเกี่ยวโยงกับเพลง “ความรู้สึกของวันนี้" (Felt) ด้วยพวกเราทั้ง 4 คนดูแล้วน่าจะไม่เหมาะกับคำว่า “ความอ่อนแอ” เท่าไหร่ แต่จริงๆ แล้วคนที่ดูแข็งแรงเวลาอ่อนแอจะยิ่งเป็นหนักกว่าคนทั่วไปเสียอีก
ส่วนเรื่องราวในมิวสิกวิดีโอเป็นตอนที่ 2 ของมิวสิกวิดีโอไตรภาคจากอัลบั้ม Anti-Gravity ของ Lomosonic มีกลิ่นอายไซไฟต่อเนื่องจาก EP.1 ของมิวสิกวีดิโอเพลง หลอก (NAIVE) โดยหลังจากที่มนุษย์ทดลองทั้งสองพยายามหลบหนี ทว่ามีเพียงมนุษย์ทดลองหญิงผู้เดียวที่เล็ดรอดออกมาจากห้องทดลองได้ นักวิทยาศาสตร์หนุ่มทำร้ายมนุษย์ทดลองชายด้วยความโกรธแค้น ในขณะที่มนุษย์ทดลองหญิงได้พบเจอชายหนุ่มลึกลับอีกคน กระทั่งการสื่อสารสุดท้ายระหว่างมนุษย์ทดลองทั้งสองก็ก่อเกิดความทรมานจากการได้เห็น แต่ไม่สามารถช่วยเหลืออีกฝ่ายได้ จนจิตสัมผัสถูกตัดขาดการเชื่อมต่อ และการแยกจากกันครั้งนี้ นำมาซึ่งความคิดถึงอย่างหลีกเลี่ยงไม่ได้
ชาร์ต

| ชาร์ต (พ> ศ. 2560) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 9
แคทเรดิโอ ชาร์ต 30: 14
ความเปราะบางของกลุ่มเยาวชนแอลจีบีที

บางรัฐในสหรัฐได้บังคับใช้กฎหมายเพื่อควบคุมการระรานภายในโรงเรียน
  กฎหมายว่าด้วยการห้ามเลือกปฏิบัติต่อนักเรียนเนื่องจากรสนิยมทางเพศและอัตลักษณ์ทางเพศ
  กฎระเบียบของโรงเรียนหรือหลักจริยธรรมสำหรับครูที่กล่าวถึงการเลือกปฏิบัติและ/หรือการระรานนักเรียนเนื่องจากรสนิยมทางเพศและอัตลักษณ์ทางเพศ
  กฎหมายว่าด้วยการห้ามเลือกปฏิบัติต่อนักเรียนจากรสนิยมทางเพศเท่านั้น
  กฎระเบียบของโรงเรียนหรือหลักจริยธรรมสำหรับครูที่กล่าวถึงการเลือกปฏิบัติและ/หรือการรังแกนักเรียนเนื่องจากรสนิยมทางเพศเท่านั้น
  กฎหมายว่าด้วยการห้ามระรานนักเรียนจากรสนิยมทางเพศและอัตลักษณ์ทางเพศ
  กฎหมายว่าด้วยการห้ามไม่ให้โรงเรียนในท้องถิ่นมีนโยบายต่อต้านการระรานที่ระบุชั้นเรียนของนักเรียนที่ได้รับการคุ้มครอง
  กฎหมายว่าด้วยการห้ามการระรานกันในโรงเรียนแต่ไม่มีภาคการคุ้มครอง
  ไม่มีการบัญญัติกฎหมายทั้งรัฐว่าด้วยการห้ามการระรานกันในโรงเรียนโดยเฉพาะ
ความเปราะบางของกลุ่มเยาวชนผู้มีความหลากหลายทางเพศ เป็นอัตราที่เพิ่มมากขึ้นช่องโหว่ทางสังคมในกลุ่มเยาวชนอย่างเลสเบียน, เกย์, รักร่วมสองเพศ, และกะเทย (แอลจีบีที) เมื่อเปรียบกับกลุ่มรักต่างเพศ เนื่องจากอัตราช่องโหว่ที่เพิ่มขึ้นนี้ จึงมีความแตกต่างกันอย่างเห็นได้ชัดในความเสี่ยงทางกายภาพและจิตใจเกี่ยวเนื่องกับปฏิสัมพันธ์ทางสังคมของเยาวชนแอลจีบีทีเมื่อเทียบกับปฏิสัมพันธ์ทางสังคมของเยาวชนรักต่างเพศ เยาวชนกลุ่มแอลจีบีทีต่างประสบกับปัญหาเพิ่มมากขึ้น ทั้งการใช้ความรุนแรงและการระราน เนื่องด้วยจากรสนิยมทางเพศ, การระบุอัตลักษณ์, และการขาดพลังขับเคลื่อนทางสังคมต่อกลุ่มเยาวชนผู้มีความหลากหลายทางเพศ
เยาวชนผู้มีความหลากหลายทางเพศต้องเผชิญกับความเครียดหลายอย่างที่ส่งผลต่อสุขภาพจิต เนื่องจากแนวโน้มของสังคมในการเลือกปฏิบัติต่อรสนิยมและอัตลักษณ์ทางเพศที่ไม่ใช่รักต่างเพศ กลุ่มคนผู้มีความหลากหลายทางเพศจึงมีแนวโน้มที่จะเผชิญกับความผิดปกติทางจิตมากขึ้นถึง 3 เท่า อย่างอาการกลัวอย่างต่อเนื่องที่จะไม่ได้รับการยอมรับหลังจากรสนิยมทางเพศ ซึ่งสามารถนำไปสู่โรควิตกกังวล, โรคซึมเศร้า, พีทีเอสดี, ความคิดกระทำอัตวินิตบาตกรรม, หรือการใช้สารเสพติด พันธมิตรเพื่อการเจ็บปวดทางจิตใจแห่งชาติ (NAMI) ระบุว่า วัยรุ่นผู้มีความหลากหลายทางเพศ "มีแนวโน้มที่จะมีอาการซึมเศร้ามากกว่าเพื่อนต่างเพศถึง 6 เท่า เนื่องจากกลุ่มวัยรุ่นเพิ่งเริ่มหาวิธีที่จะออกไปหาเพื่อน ครอบครัว และผู้ร่วมงานในขณะที่ยังเติบโตเป็นผู้ใหญ่
จากการสำรวจพบว่าร้อยละ 10 ของนักเรียนแอลจีบีทีถูกข่มขู่ด้วยอาวุธจากทรัพย์สินของโรงเรียน ร้อยละ 34 ถูกรังแกที่โรงเรียน ร้อยละ 28 ถูกรังแกทางอิเล็กทรอนิกส์ และร้อยละ 18 มีประสบการณ์ความรุนแรงจากการออกหาคู่ทางร่างกาย อีกร้อยละ 18 ถูกบังคับให้มีเพศสัมพันธ์ในบางจังหวะ ผลสำรวจชี้ให้เห็นถึงความเปราะบางของนักเรียนแอลจีบีที อย่างไรก็ตาม นักเรียนประมาณ 514,000 คนที่รวมอยู่ในแบบสำรวจไม่แน่ใจใน "อัตลักษณ์ทางเพศ" ของตัวเอง จากข้อมูลของศูนย์ควบคุมโรคติดต่อสหรัฐ มีสองสิ่งที่โรงเรียนสามารถทำได้เพื่อช่วยให้โรงเรียนกลายเป็นสถานที่สบายใจสำหรับเด็กทุกคน และวิธีเหล่านั้นคือ: ส่งเสริมความเคารพซึ่งกันและกันต่อเด็กทุกคน ไม่ว่าจะเป็นคนเชื้อชาติใด หรือรสนิยมทางเพศ และห้ามการระราน การคุกคาม หรือความรุนแรง จากนั้นระบุ "สถานที่ปลอดภัย" ในโรงเรียนสำหรับนักเรียน เช่น สถานปรึกษาหรือห้องเรียนที่กำหนดเพื่อการปรึกษา ซึ่งนักเรียนในชุมชนกลุ่มผู้มีความหลากหลายทางเพศสามารถรับการสนับสนุนและรู้สึกปลอดภัย และตรวจสอบให้แน่ใจว่าหลักสูตรสุขภาพและเพศศึกษาเป็นปัจจุบันเกี่ยวกับชุมชนผู้มีความหลากหลายทางเพศ ประกอบด้วยข้อมูลการป้องกันเอชไอวี โรคติดต่อทางเพศสัมพันธ์ และการตั้งครรภ์ที่เกี่ยวข้องต่อนักเรียน
คิม เบเนฟิลด์

คิม เอส. เบเนฟิลด์ เกิดที่เมืองรันดอฟ รัฐแอละบามา เป็นสมาชิกวุฒิสภารัฐแอละแบมา สังกัดพรรคเดโมแครต เป็นผู้แทนเขตที่ 13 ตั้งแต่ปี ค.ศ. 2006 ปัจจุบันสมรสกับ เดนนิส
แหล่งข้อมูลอื่น

Alabama State Legislature - Senator Kim S. Benefield official government website
Project Vote Smart - Senator Kim S. Benefield (AL) profile
Follow the Money - Kim S Benefield
2006 campaign contributions
ชิงกันเซ็ง E4 ซีรีส์

| E4 ซีรีส์ |
| --- | --- |
E4 ซีรีส์ ที่สถานีโอมิยะ
ประจำการ: 20 ธันวาคม 1997; 26 ปีก่อน (1997-12-20) – 17 ตุลาคม 2021; 2 ปีก่อน (2021-10-17)
ผู้ผลิต: ฮิตาชิ, คาวาซากิเฮวี่อินดรัสทรีย์ส
สายการผลิต: 1997-2003
เข้าประจำการ: ธันวาคม 1997
จำนวนที่แยกชิ้นส่วน: 2013-
จำนวนที่ผลิต: 208 ตู้ (26 ขบวน)
จำนวนในประจำการ: ไม่มี
จำนวนที่เก็บรักษาไว้: 1 ตู้
จำนวนที่ปลดระวาง: 119 ตู้ (15 ขบวน)
รูปแบบการจัดขบวน: 8 ตู้ต่อขบวน
หมายเลขตัวรถ: P1-P22, P51-P52, P81-P82
ความจุผู้โดยสาร: 817 ที่นั่ง (54 ชั้นกรีน + 763 ชั้นธรรมดา)
ผู้ให้บริการ: JR ตะวันออก
โรงซ่อมบำรุง: นีงะตะ
สายที่ให้บริการ: โจเอ็ตสึชิงกันเซ็ง
คุณลักษณะ
วัสดุตัวถัง: อะลูมิเนียม
ความยาว: ตู้ปลาย: 25,700 mm (84 ft 4 in), ตู้กลาง: 25,000 mm (82 ft 0 in)
ความกว้าง: 3,380 mm (11 ft 1 in)
จำนวนประตู: 2 บานต่อข้าง
ความเร็วสูงสุด: 240 km/h (150 mph)
น้ำหนัก: 428 ตัน
ระบบส่งกำลัง: 16 x 420 kW (560 hp) AC traction motors
กำลังขับเคลื่อน: 6.72 MW (9,010 hp)
ความเร่ง: 1.65 กม/ชม/วินาที
ความหน่วง: 2.69 กม/ชม/วินาที
แหล่งจ่ายไฟ: จ่ายไฟเหนือหัว
ระบบจ่ายไฟฟ้า: 25 kV AC, 50 Hz
ตัวรับกระแสไฟ: แหนบรับไฟ
รูปแบบการจัดวางล้อ: 2'2'+Bo'Bo'+Bo'Bo'+2'2'+2'2'+Bo'Bo'+Bo'Bo'+2'2'
ระบบความปลอดภัย: ATC-2, DS-ATC
สามารถทำขบวนร่วมกับ: 400/E3-1000/E3-2000
มาตรฐานทางกว้าง: 1,435 mm (4 ft 8 1⁄2 in)
E4 ซีรีส์  เป็นรุ่นของรถไฟความเร็วสูงชิงกันเซ็งของญี่ปุ่น ดำเนินงานโดย บริษัทรถไฟญี่ปุ่นตะวันออก (JR ตะวันออก) ในเส้นทาง โทโฮกุชิงกันเซ็ง และ โจเอ็ตสึชิงกันเซ็ง รถไฟรุ่นนี้เป็นรถไฟรุ่นพิเศษที่มีห้องโดยสารสองชั้น และสามารถพ่วงกันสองขบวนเพื่อทำขบวนแบบ 16 ตู้
การจัดขบวน

| เลขตู้ | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| รหัสผัง | T1c | M1 | M2 | T | Tk | Mp | Ms | Tpsc |
| หมายเลข | E453-100 | E455-100 | E456-100 | E458 | E459-200 | E455 | E446 | E444 |
| ความจุที่นั่ง | 75 | 133 | 119 | 124 | 110 | 122 | 91 | 43 |
แหนบรับไฟ PS201 ติดตั้งไว้ที่ตู้ 4 และ 6
ภายใน

ชั้นบนของตู้ที่ 1 ถึง 3 จัดวางที่นั่งแบบ 3+3 แบบไม่มีที่พักแขน ในขณะที่ชั้นล่างของตู้ที่ 1 ถึง 8 จัดวางที่นั่งแบบ 2+3 และชั้นบนของตู้ที่ 7 ถึง 8 เป็นที่นั่งชั้นกรีน จัดวางแบบ 2+2
ที่นั่งชั้นกรีน
ที่นั่งชั้นธรรมดาแบบจองล่วงหน้า
ที่นั่งชั้นธรรมดาแบบไม่ได้จองล่วงหน้า
บริเวณโถงและบันได
ประวัติ

รถไฟขบวน MAX ( Multi Amenity Express) เริ่มวิ่งเดือนธันวาคม 1997 ในขบวน TOHOKU Shinkansen ขบวนละ 8 ตู้ เชื่อมต่อ 2 ขบวน เป็น 16 ตู้ ขบวน 8 ตู้รับผู้โดยสารได้ 817 คน 16 ตู้ก็ 1634 คน ถือเป็นรถไฟความเร็วสูงที่รองรับผู้โดยสารต่อขบวนมากที่สุดในโลก
ประวัติรถไฟขบวน MAX
20 ธันวาคม1997 เริ่มเปิดให้บริการในสาย Tohoku Shinkansen
28 เมษายน 1999 วิ่งประกบคู่กับขบวนTsubasa ของสาย Yamagata Shinkansen
07 พฤษภาคม 2001 Max ซีรีส์4 เริ่มให้บริการครั้งแรกในเส้นทาง Joetsu Shinkansen
22 กรกฎาคม 2001 ใช้วิ่งชั่วคราวในขบวน Max Asuma ขบวน Nagano Shinkansen วิ่งระหว่าง โตเกียว - คารุยซาวา
10 ธันวาคม 2005 ยกเลิกขบวนในเส้นทาง Tohoku Shinkansen ที่วิ่งตั้งแต่เมืองเซนไดขึ้นไปทางเหนือ
17 มีนาคม 2012 รถไฟสาย Joetsu Shinkansen เริ่มให้บริการ ขบวน 16 ตู้ตั้งแต่สถานี Echiko Yuzawa ไปนีงาตะ
28 กันยายน 2012 สาย Tohoku Shinkansen ได้หยุดให้บริการขบวน Max ที่เคยให้บริการตั้งแต่สถานี Omiya ที่ขึ้นไปทางเซนไดและหยุดพ่วงกับขบวน Tsuba สาย Yamagata Shinkansen
ปี 2014 ได้เปลี่ยนดีไซน์ภายนอกเพื่อให้สอดคล้องกับแคมเปญ Niigata Destination โดยเปลี่ยนสีที่ใช้บนตัวขบวนจากสีเหลืองเป็นสีปูนแดง และเพิ่มภาพวาดนกกะเรียนซึ่งเป็นสัญลักษณ์ของจังหวัดนีงาตะบนขบวนรถไฟ
ปี 2016 เสร็จสิ้นการทาสีภายนอก
24 มิถุนายน 2017 รถไฟสาย Tohoku Shinkansen จัดขบวนพิเศษใช้วิ่งระหว่าง อุเอโน-เซนได ในโอกาสครบรอบ 35 ปีที่รถไฟสาย Tohoku Shinkansen เปิดให้บริการ
ปิดฉาก 24ปี เตรียมหยุดให้บริการรถไฟ "ชินคันเซ็น2 ชั้น" E4 Series "Max Toki" ที่อยู่คู่กับชาวญี่ปุ่นมายาวนาน!! ด้านทางเพจ Japanwalker ได้เคยโพสต์เผยไว้ว่า ลาก่อน MAX ซีรีส์ E4.... ปีนี้รถไฟสาย Joetsu Shinkansen ขบวน  Max Toki , Tanigawa ที่ใช้รุ่นซีรีส์ E4 มาครบ 20 ปีจะหยุดให้บริการในฤดูใบไม้ผลิ ซึ่งก็เป็นเรื่องน่าเสียดายอย่างมากสำหรับแฟนรถไฟในญี่ปุ่น
กีฬามหาวิทยาลัยแห่งประเทศไทย ครั้งที่ 36

| --- | --- |

เจ้าภาพ: มหาวิทยาลัยรามคำแหง
คำขวัญ: พลังกีฬา พลังความคิด สร้างบัณฑิตสู่สากล
ทีมเข้าร่วม: 117 มหาวิทยาลัย
กีฬา: 27 ชนิดกีฬา
พิธีเปิด: 11 มกราคม 2552 (2552-01-11)
พิธีปิด: 18 มกราคม 2552 (2552-01-18)
ประธานพิธีเปิด: จุรินทร์ ลักษณวิศิษฎ์ รัฐมนตรีว่าการกระทรวงศึกษาธิการ
กีฬามหาวิทยาลัยแห่งประเทศไทย ครั้งที่ 36 หรือ "หัวหมากเกมส์" จัดขึ้นวันที่ 11-18 มกราคม 2552 ณ มหาวิทยาลัยรามคำแหง
สัญลักษณ์ประจำการแข่งขัน > คำขวัญการแข่งขัน

“พลังกีฬา พลังความคิด สร้างบัณฑิตสู่สากล”
คณะกรรมการฯ ได้พิจารณาคัดเลือกคำขวัญที่มีแนวคิดใกล้เคียงกับเป้าหมายของการแข่งขัน “หัวหมากเกมส์” จนได้คำขวัญมา 2 สำนวน และคณะกรรมการฯ ได้นำคำขวัญทั้ง 2 สำนวนดังกล่าวมาปรับเป็นคำขวัญใหม่ให้เหมาะสมยิ่งขึ้น และมีมติเป็นเอกฉันท์ให้คำขวัญที่ปรับใหม่จากแนวคิดเดิมของผู้เข้าประกวดทั้ง 2 สำนวน เป็นคำขวัญของการแข่งขันกีฬามหาวิทยาลัยฯ ครั้งที่ 36 สำหรับเจ้าของสำนวนดังกล่าวนั้น ได้แก่ น.ส.ชลธิดา ติ้งถิ่น นักศึกษาคณะบริหารธุรกิจ มหาวิทยาลัยรามคำแหง และนายสิทธิศักดิ์ ศรีนวลดี นักศึกษาคณะวิทยาศาสตร์ มหาวิทยาลัยรามคำแหง
สัญลักษณ์ประจำการแข่งขัน > ตราสัญลักษณ์

ออกแบบเป็นลายเส้นภาพหลักศิลาจารึก สีน้ำเงิน-ทอง ซึ่งเป็นสัญลักษณ์ของมหาวิทยาลัยรามคำแหง สถาบันที่เป็นเจ้าภาพจัดการแข่งขัน และมีตัวเลข 36 ที่สื่อถึงการแข่งขันกีฬามหาวิทยาลัยฯ ครั้งนี้ โดยตัวเลข 36 ออกแบบด้วยลีลาการเคลื่อนไหวของนักกีฬา ที่กำลังเล่นกีฬาประเภทต่าง ๆ ตราสัญลักษณ์ที่ชนะการประกวดครั้งนี้ เป็นผลงานการออกแบบของ นายขนาน ทิมเทศ อาจารยย์สอนวิชาศิลปศึกษา โรงเรียนไทยนิยมสงเคราะห์ ใน กทม.
สัญลักษณ์ประจำการแข่งขัน > สัตว์นำโชค

ออกแบบเป็นตัวหนุมาน ถือคบเพลิง ซึ่ง ‘หนุมาน’นั้น
เป็นทหารเอกของพระรามในวรรณคดี เรื่อง “รามเกียรติ์” ที่คนไทยรู้จักกันดีว่ามีพละกำลังเข้มแข็ง กล้าหาญ คล่องแคล่วว่องไว พรั่งพร้อมด้วยไหวพริบปฏิภาณและความซื่อสัตย์ ‘หนุมาน’ จึงเป็นสัญลักษณ์ที่สื่อถึงสติปัญญาและคุณธรรม สำหรับสัตว์นำโชคในครั้งนี้เป็นการออกแบบของ นายอนิรุทธิ์ เอมอิ่ม นักออกแบบผลิตภัณฑ์บริษัท Dr.Ed & Toys
ชนิดกีฬา

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|  กรีฑา  แบดมินตัน  บาสเกตบอล |  วอลเลย์บอลชายหาด  หมากกระดาน  โบว์ลิ่ง |  มวยสากลสมัครเล่น  บริดจ์  เรือพาย |  ครอสเวิร์ด  ลีลาศ  ดาบสากล |  ฟุตบอล  กอล์ฟ  ยูโด |  คาราเต้-โด  เปตอง  รักบี้ฟุตบอล |  เซปักตะกร้อ  ยิงปืน  ซอฟท์บอล |  ว่ายน้ำ  เทเบิลเทนนิส  เทควันโด |  เทนนิส  ดาบไทย  วอลเลย์บอล |
แหล่งข้อมูลอื่น

หัวหมากเกมส์ เก็บถาวร 2010-08-15 ที่ เวย์แบ็กแมชชีน
| ก่อนหน้า |  | กีฬามหาวิทยาลัยแห่งประเทศไทย ครั้งที่ 36 |  | ถัดไป |
| --- | --- | --- | --- | --- |
| กีฬามหาวิทยาลัยแห่งประเทศไทยครั้งที่ 35 (มหาวิทยาลัยวลัยลักษณ์) |  | กีฬามหาวิทยาลัยแห่งประเทศไทย  (11 - 18 มกราคม พ.ศ. 2552) |  | กีฬามหาวิทยาลัยแห่งประเทศไทยครั้งที่ 37 (มหาวิทยาลัยธรรมศาสตร์) |
| ด ค กกีฬามหาวิทยาลัยแห่งประเทศไทย |
| --- | --- |
การแข่งขัน:  2513 เชียงใหม่  2515 จุฬาลงกรณ์  2517 ธรรมศาสตร์  2518 ศรีนครินทรวิโรฒ  2519 จฬ.–มก.–มธ.–มม.–มร.–มศว–สพบ.  2521 จฬ.–มก.–มม.–สจ.  2522 กรุงเทพมหานคร  2523 เชียงใหม่  2524 กรุงเทพมหานคร  2525 ศรีนครินทรวิโรฒ  2526 จุฬาลงกรณ์  2527 ขอนแก่น  2528 รามคำแหง  2529 สงขลานครินทร์  2530 ศรีนครินทรวิโรฒ  2531 เชียงใหม่  2532 ขอนแก่น  2533 รามคำแหง  2534 มหิดล  2535 เกษตรศาสตร์  2536 จุฬาลงกรณ์  2537 ธรรมศาสตร์  2538 แม่โจ้  2539 รามคำแหง  2540 มหิดล  2541 เกษตรศาสตร์  2542 ศรีนครินทรวิโรฒ  2543 ณิวัฒนา  2544 ธรรมศาสตร์  2545 ศรีปทุม  2546 เชียงใหม่  2547 เทคโนโลยีสุรนารี  2548 มหิดล  2549 ศรีนครินทรวิโรฒ  2550 วลัยลักษณ์  2551 รามคำแหง  2552 ธรรมศาสตร์  2553 จุฬาลงกรณ์  2554 สงขลานครินทร์  2555 สถาบันการพลศึกษา  2556 ขอนแก่น  2557 เกษตรศาสตร์  2558 อุบลราชธานี  2559 เทคโนโลยีสุรนารี  2560 ราชมงคลธัญบุรี  2561 ราชภัฏอุบลราชธานี  2562 รังสิต  2566 ราชภัฏอุดรธานี  2567 เกษตรศาสตร์  2568 ธรรมศาสตร์
กีฬามหาวิทยาลัยแห่งประเทศไทย ครั้งที่ 39

| --- | --- |

เมืองเจ้าภาพ: มหาวิทยาลัยสงขลานครินทร์
คำขวัญ: ผสมสีสัน ผสานพลัง
ทีมเข้าร่วม: 117 มหาวิทยาลัย
นักกีฬาเข้าร่วม: 12,000
กีฬา: 28 ชนิดกีฬา
พิธีเปิด: 1 พฤษภาคม 2555 (2555-05-01)
พิธีปิด: 11 พฤษภาคม 2555 (2555-05-11)
ประธานพิธีเปิด: พลากร สุวรรณรัฐ
นักกีฬาปฏิญาณ: หญิงมานิตย์ เกียรติไพบูลย์
ผู้ตัดสินปฏิญาณ: นภดล นิ่มสุวรรณ
ผู้จุดคบเพลิง: ตันติพงษ์ เพชรไชยา
สนามกีฬาหลัก: สนามกีฬามหาวิทยาลัยสงขลานครินทร์ วิทยาเขตหาดใหญ่
เว็บไซต์ทางการ: sportscenter.psu.ac.th
กีฬามหาวิทยาลัยแห่งประเทศไทย ครั้งที่ 39 เป็นการแข่งกีฬาของนิสิตนักศึกษาในระดับอุดมศึกษาในประเทศไทย จัดการแข่งขันระหว่างวันที่ 1-11 พฤษภาคม พ.ศ. 2555 (เดิมกำหนดจัดระหว่างวันที่ 14-24 มกราคม แต่ด้วยอุทกภัยในพื้นที่กรุงเทพมหานครและภาคกลาง ทำให้มหาวิทยาลัยและ กกมท. ตัดสินใจเลื่อนการจัดการแข่งขัน) ในครั้งนี้มหาวิทยาลัยสงขลานครินทร์เป็นเจ้าภาพ โดยเป็นครั้งที่สองที่มหาวิทยาลัยเป็นเจ้าภาพ แต่เป็นครั้งแรกที่มหาวิทยาลัยใช้วิทยาเขตหาดใหญ่เป็นศูนย์แข่งขันหลัก
มหาวิทยาลัยสงขลานครินทร์ ได้เตรียมการในการจัดการแข่งขัน โดยปรับปรุงและสร้างอาคารกีฬาเพื่อรองรับ ได้แก่ อาคารยิมเนเซียมใหม่ ขยายคอร์ทเทนนิสจาก 3 เป็น 6 คอร์ท ปรับปรุงสนามฟุตบอลทั้งสองสนามให้มีลู่วิ่งมาตรฐานสากล เพิ่มอัฒจันทร์ ปรับปรุงคบเพลิง และสร้างสระว่ายน้ำแห่งใหม่ โดยทั้งหมดจะแล้วเสร็จในเดือนมกราคม 2555
สัตว์นำโชค "สงขลานครินทร์เกมส์"
นอกจากนี้ทางมหาวิทยาลัยได้จัดการประชุมวิชาการเรื่อง "มหาวิทยาลัย: สรวงสวรรค์แห่งการกีฬา" (Universities : Sports Heaven) เพื่อเป็นเวทีในการแลกเปลี่ยนเรียนรู้และประสบการณ์ด้านการกีฬา การสร้างเสริมสุขภาพ และเผยแพร่ผลงานวิชาการ งานวิจัยด้านการกีฬา โดยกำหนดประชุม ณ อาคารเรียนและปฏิบัติการพื้นฐานทางวิทยาศาสตร์ คณะวิทยาศาสตร์
อัตลักษณ์

ตราสัญลักษณ์การแข่งขันกีฬามหาวิทยาลัยแห่งประเทศไทย ครั้งที่ 39 เป็นรูปลายเส้นดอกศรีตรัง ดอกไม้ประจำมหาวิทยาลัย กลีบดอกสีม่วงฟ้า ก้านดอกสีแดง เหลืองทอง ดำ ฟ้าน้ำทะเล และชมพู ส่วนสัญลักษณ์นำโชคในกีฬามหาวิทยาลัยครั้งนี้คือ นกเงือกปากย่น พบได้ในป่าฮาลาบาลา จังหวัดนราธิวาส มีความสำคัญในการช่วยสร้างสมดุลในระบบนิเวศ โดยตราสัญลักษณ์และสัญลักษณ์นำโชค ออกแบบโดย อาจารย์สุดารัตน์ สุกาพัฒน์ อาจารย์ประจำสาขาวิชาศิลปะประยุกต์ คณะศิลปกรรมศาสตร์ ส่วนเพลงประจำการแข่งขันคือเพลง "มาร์ชสงขลานครินทร์" ประพันธ์คำร้องและทำนองโดย นายอนุพงษ์ อมาตยกุล และเพลงประชาสัมพันธ์การแข่งขันคือ "Color United" โดย แทททู คัลเล่อร์
สนามกีฬา

| ลำดับ | สนามแข่งขัน | กีฬาที่แข่ง |
| --- | --- | --- |
| 1 | สนามกีฬากลางมหาวิทยาลัยสงขลานครินทร์ วิทยาเขตหาดใหญ่ (สนามบน) | กรีฑา |
| 2 | สระว่ายน้ำมหาวิทยาลัยสงขลานครินทร์ | ว่ายน้ำ |
| 3 | ศูนย์กีฬามหาวิทยาลัยสงขลานครินทร์ | บาสเกตบอล เซปักตะกร้อ แบดมินตัน คาราเต้โด ลีลาศ ดาบไทย |
| 4 | สนามฟุตบอลมหาวิทยาลัยสงขลานครินทร์ (สนามล่าง), สนามกีฬาเมืองหลักภาคใต้ บ้านพรุ, สนามกีฬาจิระนคร เทศบาลนครหาดใหญ่, สนามกีฬามหาวิทยาลัยทักษิณ, สนามกีฬามหาวิทยาลัยเทคโนโลยีราชมงคลศรีวิชัย สงขลา | พิธีเปิด-ปิด ฟุตบอล |
| 5 | อาคารเรียนคณะเภสัชศาสตร์ | หมากกระดาน |
| 6 | อาคารเรียนและปฏิบัติการพื้นฐานทางวิทยาศาสตร์ คณะวิทยาศาสตร์ | บริดจ์ |
| 7 | สนามซอฟท์บอล มหาวิทยาลัยสงขลานครินทร์, สนามมณฑลหทารบกที่ 42 ค่ายเสนาณรงค์ | ซอฟท์บอล |
| 8 | ศูนย์ประชุมนานาชาติฉลองสิริราชสมบัติครบ 60 ปี | เทควันโด ยูโด ปันจักสีลัต มวยสากลสมัครเล่น |
| 9 | สนามเทนนิสเทศบาลนครหาดใหญ่ | เทนนิส |
| 10 | อาคารยิมเนเซียม มหาวิทยาลัยหาดใหญ่ | วอลเลย์บอล |
| 11 | มณฑลทหารบกที่ 42 ค่ายเสนาณรงค์ | ดาบสากล |
| 12 | อาคารยิมเนเซียมสุวรรณวงศ์ สนามกีฬาจิระนคร | เทเบิลเทนนิส |
| 13 | สนามรักบี้ฟุตบอลมหาวิทยาลัยสงขลานครินทร์ (สนามล่าง), สนามรักบี้ฟุตบอลมหาวิทยาลัยราชภัฏสงขลา | รักบี้ฟุตบอล |
| 14 | สนามวอลเลย์บอลชายหาด หาดสมิหลา เทศบาลนครสงขลา | วอลเลย์บอลชายหาด |
| 15 | อ่างเก็บน้ำคลองหลา อำเภอคลองหอยโข่ง | เรือพาย |
| 16 | สนามยิงปืนราชนาวีสงขลา ฐานทัพเรือสงขลา | ยิงปืน |
| 17 | กองพันทหารม้าที่ 31  ค่ายลพบุรีราเมศวร์ ต.เกาะสะบ้า อ.เทพา จ.สงขลา | ขี่ม้า |
| 18 | เซาท์เทิร์น ฮิลล์ กอล์ฟแอนด์คันทรีคลับ | กอล์ฟ |
สนามกีฬา > ที่พัก

ทางมาหวิทยาลัยสงขลานครินทร์ได้จัดห้องพักบริการนักกีฬาโดยใช้หอพักนักศึกษาที่มีความจุกว่า 3,000 คน และมีข้อมูลของโรงแรงฃมชั้นนำในอำเภอเหาดใหญ่ ความพร้อมในการเป็นเจ้าภาพกีฬามหาวิทยาลัยแห่งประเทศไทยครั้งที่ 39 “สงขลานครินทร์เกมส์” และมีการปรับปรุงอาคารของคณะศิลปศาสตร์ และเศรษฐศาสตร์เพื่อเป็นที่พักของคณะผู้ตัดสินกรีฑา ทางมหาวิทยาลัยสงขลานครินทร์ เจ้าบ้าน ประกาศเตรียมความพร้อม ต้อนรับทัพนักกีฬาสู่ “สงขลานครินทร์เกมส์ 39” อย่างเต็มที่
การแข่งขัน > ชนิดกีฬา

| 0 | 1 | 2 | 3 |
| --- | --- | --- | --- |
|  กรีฑา  ว่ายน้ำ  บาสเกตบอล  ฟุตบอล  วอลเลย์บอล  วอลเลย์บอลชายหาด  กอล์ฟ |  บริดจ์  หมากกระดาน  เซปักตะกร้อ  ตะกร้อลอดบ่วง  ดาบสากล  เทควันโด  เทเบิลเทนนิส |  เทนนิส  แบดมินตัน  มวยสากลสมัครเล่น  ยิงปืน  ยูโด  รักบี้ฟุตบอล |  เปตอง  คาราเต้-โด  ลีลาศ  เรือพาย  ขี่ม้า  ดาบไทย  ปันจักสีลัต (กีฬาสาธิต) |